**Търговско дружество за охрана и сигурност**

**„ МОБА“ ЕООД – гр. СОФИЯ**

**Годишен доклад за дейността**

**и**

**Годишен финансов отчет**

**към 31 декември 2019 г.**

**гр. София**

**24.04.2020 г.**

Ръководството на „МОБА” ЕООД - гр. София представя своя годишен доклад за дейността и годишния финансов отчет към 31 декември 2019 г., изготвен съгласно Националните счетоводни стандарти и съществуващата финансово – счетоводна практика.

***Настоящия Доклад за дейността е съставен на основата и изискванията на чл.39 от Закона на счетоводството (в сила от 01.01.2016г.)***

**Описание на дейността**

„МОБА” ЕООД- гр. София е регистрирана по ф. д.№ 13202 от 02.12.2004 г. на Софийски градски съд, вписана в регистъра за търговски дружества под № 89098, том 1132, стр.56 със седалище и адрес на управление: гр. София, община Надежда, БУЛСТАТ 131340055.

Дружеството има следния предмет на дейност: ***Охранителна дейност, осъществявана с невъоръжена и въоръжена охрана, изграждане на центрове за обучение от системата на професионалното образование и обучение на охранителния персонал, създаване на „Охраняеми паркинг зони” – след получаване на съответните лицензии, регистрации и/или разрешения от компетентните органи/, както и всякаква друга дейност, незабранена със закон.***

Дружеството разполага с офис в гр. София, жк. Толстой, бл.36, ет.1 и представителства в страната – София; Пловдив; Стара Загора; Хасково; Ямбол; Бургас; Варна; Шумен; Велико Търново; Плевен и Враца оглавявани от регионални ръководители.

Клиенти на Дружеството през 2019 г. са: Министерството на отбраната на Република България; „Терем-Ивайло” ЕООД; „Терем холдинг” ЕАД; Исторически музей – гр. Панагюрище; ИА „Военни клубове и Военно-почивно дело”, „Интендантско обслужване” ЕАД, ЦАТИП В.Ф.26940.

Основни доставчици на Дружеството през 2019 г. са: „СОТ – сигнално охранителна техника” ЕООД; „БТК” АД; „ЧЕЗ Електро България” АД; „ Спиди” АД; „Астра Комерс” ООД; „Интендантско обслужване” ЕАД и други.

В своята дейност търговското дружество налага основния принцип за финансова ефективност в оперативната дейност, а именно „***с по-малко текущи финансови разходи получаване на повече финансови приходи”.***

**Анализ на резултатите от дейността.**

**Приходи.**

След приетия нов Закон за обществените поръчки, в сила от 15.04.2016 г. /чл.14, ал.1/ за сключване на договори за възлагане на охрана чрез т. нар. ***„in house’’***, ръководството на дружеството инициира действия за увеличаване броя на охраняваните обекти на Министерството на отбраната.

През 2019 г. се запази тенденцията към увеличаване обема на извършените охранителни услуги, спрямо предходните две години, като през наблюдавания период се сключиха, както нови договори, така и допълнителни споразумения към действащите договори. Приходите в дружеството са изцяло от основна дейност, осъществена на вътрешния охранителен пазар.

През отчетната година „МОБА” ЕООД изпълнява следните договори за охранителни услуги:

1. Министерство на отбраната:

* Договор ВИ-54-39/18.12.2014 г. и Допълнително споразумение ВИ-54-6/01.03.2019 г.;
* Договор ВИ-54-9/19.06.2018 г., Допълнително споразумение ВИ-54-5/01.03.2019 г. и Допълнително споразумение ВИ-54-26/25.06.2019 г.;
* Договор ВИ-54-5/31.03.2015 г. и Допълнително споразумение ВИ-54-38/10.07.2018 г.;
* Договор ВИ-54-6/31.03.2015 г., Допълнително споразумение ВИ-54-39/10.07.2018 г. и Тристранно споразумение ВИ-54-19/22.04.2019 г. – прекратен 30.04.2019 г.;
* Договор ВИ-54-7/01.03.2019 г.
* Договор ВИ-54-27/03.09.2019 г.
* Договор ВИ-54-28/03.09.2019 г.
* Договор ВИ-54-29/03.09.2019 г.
* Договор ВИ-54-30/03.09.2019 г.
* Договор ВИ-54-31/03.09.2019 г.

1. „Терем Ивайло” ЕООД

* Договор № 85 от 03.11.2005 г. и Допълнително споразумение № 3/23.01.2019 г.

1. „Терем холдинг” ЕАД:

- Договор № 0192/10.03.2016 г. и Допълнително споразумение № 3/01.01.2019 г.;

- Договор № 59/08.04.2016г. и Допълнително споразумение № 3/01.01.2019 г.;

- Договор № 176/18.07.2018 г. и Допълнително споразумение № 1/01.01.2019 г.;

1. Исторически музей – Панагюрище:

* Договор № Д-1 от 04.01.2019 г.;

1. Изпълнителна агенция ‘’Военни клубове и Военно почивно дело’’

* Договор № ОП-56/01.06.2018 г. в сила от 01.06.2018 г. /прекратен на 10.02.2019 г./
* Договор ВИ-54-6/31.03.2015 г., Допълнително споразумение ВИ-54-39/10.07.2018 г. и Тристранно споразумение ВИ-54-19/22.04.2019 г. – в сила от 01.05.2019 г.;

1. Интендантско обслужване – МО ЕАД

* Договор от 15.06.2018 г. и Анекс към него от 08.01.2019 г.

1. Централен артилерийски технически изпитателен полигон

* Договор № Д-03-113/19.03.2019 г. в сила от 01.04.2019 г.

Нетните приходи от продажби общо през 2019 г. са 15 511 385 лв. /в т.ч. приходи от охранителна дейност *15 436 507 лв. и 74 800 лв*. други приходи/, което в сравнение с 2018 г. е с 3 357 хил. лв. повече. Приходи по договори за охрана на обекти за 2019 г. са увеличени спрямо предходната година с *3 302 хил. лв*. Увеличението от 27 % е резултат от предоговаряне на цените на охранителната услуга и увеличения брой на обектите по договори.


В изпълнение на описаните по-горе договори, приходите от охранителни услуги на обекти са в размер на ***15 430 449 лева***, разпределени по контрагенти, както следва:

|  |  |  |  |
| --- | --- | --- | --- |
| **пор.№** | **Име на контрагента** | **Нетни приходи 2019 г.** | **Относителен дял %** |
|  |  |  |  |
| 1 | Министерство на отбраната | 14 199 011.49 | 92.02% |
| 2 | Интендантско обслужване ЕАД | 127 459.80 | 0.83% |
| 3 | „Терем Холдинг” ЕАД | 152 493.60 | 0.99% |
| 4 | „Терем Ивайло” ЕООД | 119 763.36 | 0.78% |
| 5 | Исторически музей - гр. Панагюрище | 44 899.39 | 0.29% |
| 6 | ЦАТИП В.Ф.26940 | 546 248.34 | 3.54% |
| 7 | Изпълнителна агенция ‘’ ВК и ВПД’’ | 240 573.37 | 1.56% |
|  | **Всичко приходи** | **15 430 449.35** | **100.00%** |

С най-голям относителен дял са приходите за охранителна дейност от Министерство на отбраната – 92.02 %, което дава възможност за прилагането на чл.14, ал.1,т.5 от Закона за обществените поръчки и при спазване на следните изисквания:

* възложителят да упражнява върху юридическото лице контрол, подобен на този, който упражнява върху собствените си структурни звена;
* повече от 80 на сто от дейността на юридическото лице да е формирана от изпълнението на дейности, възложени от възложителя или негови обособени структури или от други юридически лица, контролирани от възложителя;
* в юридическото лице - изпълнител, да няма пряко частно капиталово участие, с изключение на такова, което не е свързано с контролни или блокиращи правомощия и не оказва решаващо влияние върху дейността на юридическото лице;

***Получените нетните приходи от охранителни услуги на обекти по клиенти са разпределени, както следва: Графика № 1.***



Текущо през годината са извършвани еднократни услуги за охрана на ценни пратки и товари в размер на 6 хиляди лева. Получените други приходи през 2019 г. в размер 74 800 лв. са предимно във връзка осчетоводяване на установени при годишната инвентаризация на материалните запаси стойностни и количествени разлики.

За приходите по видове и контрагенти е приложена справка. /Приложение № 3/

В приходната част на Отчета за приходите и разходите на дружеството за 2019 г. са посочени и натрупаните през годината разходи за придобиване на активи по стопански начин в размер на 53 913 лв.

**Оперативни разходи.**

Разходите за оперативна дейност за 2019 г. са в размер на 15 447 413 лева, като най–голям относителен дял заемат разходите за заплати и ***осигуровки на персонала - 96,99 %.*** Относителният дял на разходите за материали и външни услуги са в размер на 1,90 **%,** а процента на всички останали разходи е в размер на 1,11 **%.** Разходите през 2019 г. са увеличени спрямо предходната година във връзка с разширяване на дейността.


От началото на годината за обект в Младост 3, собственост на дружеството и представляващ апортна вноска на едноличния собственик – Министерството на отбраната на РБ, се предприеха действия за почистване на терена и разрушаване на негодни за ползване сгради, изграждане на ограда, получаване на разрешителни документи за ползването на имота и др. Към 31.12.2019 г. отчетените разходи за този обект са в размер на 53 913 лв.

**Финансови разходи.**

Начислените и изплатени финансови разходи са в размер на 27 хил. лв., като от тях са изплатени задължения към ЦКБ АД във връзка с ползването на банков кредит /разрешен овърдрафт в размер на 800 хил. .лв./ - 4 905 лв. за лихви и 8 624 лв. за такси и комисионни за обслужване на овърдрафта. Изплатени са и такси за банкови преводи в размер на 7 371 лв.

В сравнение с предходната година финансовите разходи са със 100 хил. лв. по-малко*.*

**Изменението на разходите на дружеството са представени в следната диаграма:**

****

**Финансов резултат.**

През 2019 година в дружеството ***е реализирана печалба в размер на 91 хил. лв.*** Постигането на този резултат е свързано, както с увеличението на приходите от дейността, така и с предприетите от ръководството мерки за редуциране на разходите. В дружеството са създадени условия и организация за преодоляване на финансовите проблеми и стопиране на процесите на финансова нестабилност, наблюдавани през последните години.

**Резултати от изпълнението на бизнес програмата.**

Изпълнението на заложените икономически показатели в бизнес програмата на дружеството за 2019 г. са посочени в следната таблица:

|  |  |  |  |  |  |
| --- | --- | --- | --- | --- | --- |
| № |  | **Мярка** | **Прогноза** | **Отчет** | **изпълнение** |
| 1 | Приходи от продажби | хил. лв. | 6 070 | 15 437 | +154,32 % |
| 2 | Счетоводна печалба/загуба | хил. лв. | 30 | 91 | изпълнено |
| 3 | Рентабилност на продажбите | % | 0,5% | 0,6% | изпълнено |
| 4 | Средно списъчен брой на персонала | брой | 680 | 1643 | +963 |
| 5 | Производитeлност на труда на едно лице | лева | 8926,47 | 9395,62 | изпълнено |
| 6 | Счетоводна печалба на едно лице | лева | 44,12 | 55,39 | низпълнено |

Посочените финансово-счетоводни данни ясно и точно показват подобрение в заложените и реализирани натурални стойности. Прогнозата е разработена при средно списъчен брой на персонала 680 бр., което значително завишава показателите изчислени на тази база.

**Дългосрочни активи.**

Балансовата стойност на дългосрочни активи на дружеството към 31.12.2019 г. е в размер на 3 464 хил. лв. и включва:

* дълготрайни нематериални активи / 2 хил. лв./ - програмни продукти и лицензи;
* дълготрайни материални активи /3 417 хил. лв./, които в сравнение с предходната година са увеличени с 15 хил. лв.
* отсрочени данъци – 45 хил. лв.

С Лизингов договор № 4190/26.03.2019 г. е доставен автомобил FIAT PANDA с погасителен план за една година. Остатък за плащане през 2020 – 1056 лв.

**Краткотрайни активи.**

Краткосрочните активи на дружеството към датата на ГФО са в размер на 1 776 хил. лв. и се състоят от материални запаси, краткосрочни вземания и парични средства. Увеличението спрямо предходната година е със 153 хил. лв.

**Дългосрочни пасиви.**

Дружеството няма дългосрочни пасиви.

**Краткосрочни пасиви.**

Краткосрочните пасиви на дружеството са в размер на 2 274 хил. лв., като най-голям е делът на задълженията към персонала 907 хил. лв. – към 31.12.2019- г. се дължат средства за работна заплата за м. декември ( за м. декември заплатите се изплащат през м. януари, съгласно клаузи на договорите). Осигурителните и данъчни задължения са в размер на 809 хил. лв. и са текущи. Текущото задължение към доставчиците са в размер на 7 хил. лв.

**Капитал.**


Основният капитал на дружеството е в размер на 4 382 650 лв. , и се състои от 438 265 дяла по 10,00 лв. всеки и с едноличен собственик Министерство на отбраната. Министърът на отбраната упражнява правото на собственост на държавата.

С Протокол № РД-36-49/27.12.2018 г. на Министъра на отбраната има решение за увеличение на капитала с 3 274 430 лева, чрез непарична / апортна / вноска. Апортната вноска включва предоставянето на недвижими имоти, собственост на Министерството на отбраната на Република България. Промяната е отразена в Счетоводния баланс за 2019 г.

**Финансови показатели:**

|  |  |  |  |  |  |
| --- | --- | --- | --- | --- | --- |
| *в хиляди лева* | |  |  |  |  |
| **№** |  | **2019** | **2018** | **изменение 2019/2018 в абсолютна стойност** | **изменение 2019/2017 в %** |
| 1 | Текуща печалба (загуба) | 91 | -211 | 302 | -143.13% |
| 2 | Нетни приходи от продажби | 15 437 | 12 142 | 3 295 | 27.14% |
| 3 | Собствен капитал | 2 966 | 2 875 | 91 | 3.17% |
| 4 | Обща сума на пасивите (без собствен капитал) | 2 274 | 2 200 | 74 | 3.36% |
| 5 | Обща сума на активите | 5 240 | 5 075 | 165 | 3.25% |
| 6 | Общо приходи | 15 566 | 12 154 | 3 412 | 28.07% |
| 7 | Общо разходи | 15 475 | 12 365 | 3 110 | 25.15% |
| 8 | Текущи (краткотрайни) активи | 1 776 | 1 623 | 153 | 9.43% |
| 9 | Краткосрочни задължения | 2 274 | 2 200 | 74 | 3.36% |
| 10 | Краткосрочни вземания | 1 445 | 1 237 | 208 | 16.81% |
| 11 | Парични средства | - | 70 | -70 | -100.00% |
| ***РЕНТАБИЛНОСТ*** |  |  |  |  |  |
| 14 | Коефициент на рентабилност на приходите от продажби ( 1/2 ) | 0.0059 | -0.0174 | 0.02 | -133.92% |
| 15 | Коефициент на рентабилност на собствения капитал ( 1/3 ) | 0.0307 | -0.0734 | 0.1041 | -141.80% |
| 16 | Коефициент на рентабилност на пасивите ( 1/4 ) | 0.0400 | -0.0959 | 0.14 | -141.72% |
| 17 | Коефициент на капитализация на активите ( 1/5 | 0.0174 | -0.0416 | 0.06 | -141.77% |
| ***ЕФЕКТИВНОСТ*** |  |  |  |  |  |
| 18 | Коефициент на ефективност на разходите ( 6/7 ) | 1.01 | 0.98 | 0.02 | 2.33% |
| 19 | Коефициент на ефективност на приходите ( 7/6) | 0.99 | 1.02 | -0.0132 | -2.28% |
| ***ЛИКВИДНОСТ*** |  |  |  |  |  |
| 20 | Коефициент на обща ликвидност ( 8/9 ) | 0.78 | 0.74 | 0.0433 | 5.87% |
| 21 | Коефициент. на бърза ликвидност ( 10+11/9) | 0.64 | 0.59 | 0.04 | 6.96% |
| 22 | Коефициент на абсолютна ликвидност (11/9) | - | 0.03 | - 0.03 | -100.00% |
| ***ФИНАНСОВА АВТОНОМНОСТ*** |  |  |  |  |  |
| 23 | Коефициент на финансова автономност ( 3/4 ) | 1.30 | 1.31 | - 0.00 | -0.19% |
| 24 | Коефициент на финансова задлъжнялост ( 4/3 ) | 0.77 | 0.77 | 0.00 | 0.19% |

Основните финансови показатели за 2019 г., съпоставени с 2018 г. са представени графично в следната диаграма:



**Управление.**

Съгласно Учредителния акт на „МОБА” ЕООД, органи на дружеството са:

* Едноличен собственик на капитала
* Управител

Едноличният собственик на капитала оформя решенията си със заповед, а за решения, които съгласно закона изискват вписване, той ги оформя и вписва в Търговския регистър.

Управлението на дружеството се възлага с Договор за управление, сключен между Министерството на отбраната и управителя за срок до 3 години, като може да бъде преназначен без ограничение. Управител и контрольор на дружеството, съгласно Учредителния акт могат да бъдат физическо или юридическо лице.

Не може да бъде управител на дружеството физическо или юридическо лице, което:


* от свое или чуждо име извършва търговски сделки;
* участва в събирателни или командитни дружества и в дружества с ограничена отговорност;
* заема длъжност в ръководни органи на други дружества /тези забрани се прилагат и когато се извършва дейност, сходна с дейността на дружеството/;
* е лишено с присъда или административно наказание от правото да заема материално-отчетническа длъжност до изтичане срока на наказанието;
* е управител, контрольор и член на изпълнителен или контролен орган на друго еднолично търговско дружество-държавно предприятие;
* е народен представител, министър, заместник-министър, член на държавна комисия, областен управител, заместник-областен управител, кмет, заместник кмет, кмет на район, секретар на община, изпълнителен директор и членове на Надзорния съвет на Агенцията за приватизация;
* е държавен служител;
* работи по трудов договор.

Съгласно разпоредбите на чл.8, ал.1 от Учредителният акт на „МОБА” ЕООД, правомощията на едноличния собственик на капитала са:

* изменя и допълва учредителния акт на дружеството;
* преобразува и прекратява дружеството;
* приема годишния финансов отчет;
* взема решения за увеличаване или намаляване на капитала;
* избира управителя и контрольора, определя възнаграждението им и ги освобождава от отговорност, като сключва с тях договор за управление и контрол за срок от 3 години;
* избира регистрирани одитори на дружеството;
* взема решения за откриване или закриване на клонове и за участие в други дружества;
* взема решения за участие на дружеството в граждански дружества;
* взема решения за придобиване и отчуждаване на недвижими имоти и вещни права върху тях;
* взема решения за придобиване или разпореждане с дялове на дружеството в други дружества, както и придобиване или разпореждане с дълготрайни финансови активи на дружеството в чужбина;
* взема решения за предявяване искове на дружеството срещу управителя или контрольора и назначава представител за водене на процеси срещу тях;
* взема решение за допълнителни парични вноски;
* дава съгласия за обезпечения в полза на трети лица;
* дава съгласие за сключване на договори за кредитиране на трети лица и договори за задължително застраховане на имущество;
* дава съгласие за учредяване на ипотека и залог на дълготрайни активи на дружеството;
* назначава ликвидаторите или прекратяване на дружеството, освен в случай на несъстоятелност.

**Развитие на персонала.**

В края на 2019 г. персонала на фирмата е 1 702 служители, в т.ч. административен персонал 36 служители, което представлява само 2,11 % от общия брой. Увеличението на общият брой служители през отчетната година, спрямо тези в края на 2019 г. е с 87 бройки /5,45 %/. ***Ръстът на общия брой персонал за периода 01.07.2017 – 31.12.2019 г. е представен в следната графика:***

******

За нормалното протичане на работата на дружеството са утвърдени и непрекъснато се усъвършенстват вътрешно-фирмени документи: Правилник за вътрешния ред, Правилник за безопасни и здравословни условия на труд, Инструкция за получаване, съхраняване, носене и използване на огнестрелно оръжие, Правилник документооборот на счетоводните документи и счетоводна политика, Вътрешни правила за организацията на работната заплата, Планове за охрана на всеки обект. На основание Общ регламент за защита на личните данни /GDPR/ на Европейския съюз № 2016/679 се изготви и утвърди от управителя на дружеството Правилник за набиране, обработване и съхранение на лични данни. Познаването и изпълнението на тези документи изисква непрекъснато им изучаване от служителите на дружеството, което води до професионално израстване и повишаване качеството на положения труд. За изпълнение изискванията на ISO 9001 за качеството на управлението, се извършва и предстои обучение на ръководния персонал от лицензирани преподаватели.

Важна цел е осъществяването на социалната политика на дружеството, която да бъде ориентирана към повишаването на производителността на труда, качеството и икономическата ефективност на охранителната дейност. Стратегия по отношение на персонала е привличането на млади и образовани кадри с цел имплементиране на нови високотехнологични услуги.

# Рискови фактори за дейността.

Рискът изразява неопределеността /несигурността/ на дадено събитие. Понятието "риск" се свързва с възвращаемостта на капитала. Отклоненията на действително постигнатите резултати в сравнение с планираните и базисни резултати могат да се пресметнат и чрез тях да се измери риска. Рискът свързан с дейността на даден икономически субект е резултат от наслагването на два отделни типа рискове. Първият е систематичният риск и е свързан с риска, генериран от икономиката като цяло в резултат от колебанията на основните макроикономически показатели, а вторият тип - несистематичния риск, е свързан с предмета на дейност на фирмата.

**Систематичният риск** включва: политически риск; риск от изменение на валутния курс; риск от изменение на лихвените равнища; инфлационен риск и данъчен риск.

Политически риск - този тип риск е свързан с нарастване на политическото напрежение и възможността за възникване на сериозни вътрешнополитически промени, които да доведат до изменение на приоритетите за развитие, а оттам и на принципите, на които се основава стопанската дейност в страната.

Риск от промяна на валутния курс - дейността на “МОБА” ЕООД не е изложена на този тип риск.

Риск от промяна на лихвените равнища - този тип риск не влияе върху дейността на „МОБА” ЕООД, тъй като дружеството няма дългосрочни задължения към.31.12.2019 г.

Инфлационен риск -инфлацията може пряко да повлияе върху реалната възвращаемост от дадена инвестиция, тъй като при висока инфлация, дори и високи номинални доходи могат да се окажат с отрицателна реална възвращаемост. Системата на валутния борд на този етап свежда до минимум опасността от висока инфлация. Официалните данни на НСИ сочат, че инфлацията за периода 2019-2020 г. е ниска, но имаме основание да очакваме рязко повишаване на инфлационното ниво в средносрочен период, предвид изънредните мерки, наложени във връзка с ограничаване на пандемията с Ковид 19.

Данъчен риск

Промените във фискалната политика оказват влияние върху стойността на активите, върху размера на финансовия резултат и в крайна сметка върху избора на стратегия за развитие на дружеството. Може да се приеме, че тенденциите в данъчната политика на правителството са благоприятни и са насочени към облекчаване на данъчното бреме за бизнеса.

**Несистематичният риск** е свързан с риска, които се поражда от конкретния характер на дейността и специфичната среда на отрасъла, към който дружеството принадлежи. Той включва: секторен /отраслов/ риск и фирмен риск.

Секторен риск

Секторният риск за „МОБА” ЕООД, е свързан с развитието на дейностите по охрана и сигурност и факторите, влияещи върху състоянието и равнището на конкуренция между фирмите. С тази дейност в страната са ангажирани огромен брой фирми, което в много случаи поражда затруднения при разширяване на дейността и в не определени случаи води до нелоялна конкуренция.

Фирмен риск

Оценката на този риск е свързана с естеството на дейност на „МОБА” ЕООД. Този риск включва общ бизнес риск и финансов риск.

Бизнес рискът е резултат от възможните изменения на търсенето на охранителните услуги и промени на предпочитанията на потребителите на този тип услуги или в резултат на конкуренцията на фирмите, ангажирани с тази дейност.

За периода 2017-2019 г., дружеството успява да изгражда позицията си на водещ в охранителния сектор. „МОБА” ЕООД се стреми и към по-нататъшно разширяване на своя пазарен дял, поемане на нови обекти и контрагенти. В този смисъл политиката на ръководството е намаляване на бизнес риска от дейността му.

Промените в цените на извършваните от дружеството услуги поражда търговски риск за дейността на „МОБА” ЕООД и вероятен риск от загуба на реалните клиенти.

Възможните изменения в качеството на предлаганите услуги поражда така наречения производствен риск.

Дейността на дружеството е изложена на редица финансови рискове, които ръководството следи и търси начини да неутрализира потенциалните отрицателни ефекти върху производствената дейност. Осъществява се наблюдение и контрол върху фактическите и прогнозните парични потоци по периоди и поддържане на равновесие между матуритетните граници на активите и пасивите на дружеството. Ръководството получава ежедневна информация за наличните парични средства и предстоящите плащания, както и сведения относно сроковете за текущите вземания и задължения. „МОБА” ЕООД няма дългосрочни задължения. Показателите за вземанията и погасяване на задълженията показват добри събираеми възможности на дружеството и посрещане на регулярните текущи задължения. Дружеството няма лихвоносни активи, отделени изрично за тази цел. Ликвидният риск се изразява в негативна ситуация дружеството да не бъде в състояние да посрещне безусловно всички свои задължения, съгласно техния падеж.

**Други оповестявания.**

На 04.01.2019 г. в Търговския регистър е вписана промяна на основния капитал от 1 108 220 лв. на 4 382 650 лв.

**Цели за бъдещо развитие.**

Количествените и качествени критерии за развитие на търговско дружество за охрана и сигурност „МОБА“ ЕООД – гр. София за периода 2020 г.- 2022 г. изискват финансово – икономическата стабилност и дееспособността да бъдат сърцевината на мениджмънта във фирмата.

Прогнозирането, планирането, предвидимостта и развитието на дружеството налагат определянето на тенденциите в две основни направления, свързани ***с изграждане на нова стратегическа визия в пазарната среда на охранителния бизнес.***

**ПЪРВО**: Концептуално формулиране и програмиране на последователно внедряване на съвременни технически системи за охрана и сигурност в обектите на Министерството на отбраната и военните формирования на Българската армия. В този смисъл ще се търсят маркетингови решения и на свободния пазар на охранителната дейност за посочения времеви период. Това е ядрото на основната оперативна дейност на „МОБА“ ЕООД.

Охраната и сигурността на обектите в организационната структура на Министерството на отбраната и формированията на Българската армия изискват стриктно спазване на изискванията на Закона за частната охранителна дейност, прилагането на комбиниран (физическа и техническа охрана), комплексен подход, съобразен със съвременните технически средства и съществуващите инфраструктурни системи за управление, комуникация и контрол, включваща физическа въоръжена охрана, видео наблюдение, сигнално – оповестителна техника и периметрови инфрачервени бариери със собствен център за мониторинг.

**ВТОРО:** Развитие на финансово – икономическия бизнес модел и финансовата стратегия на фирмата за утвърждаване на конкретни подходи и прогнозни варианти за постигане на необходимата доходност от оперативната дейност, за финансова стабилност и пълноценна търговска реализация.

Във финансово – икономическия бизнес модел на „МОБА“ ЕООД тезата е фокусирана към разбирането, че това е инструмент и начин за устойчиво развитие на бизнес практиката на търговското дружество с основни акценти:

* как да се заработват финансовите средства и какви са паричните потоци от оперативната дейност, чрез ясно формулирани перспективи и прогнози;
* как се организира и позиционира услугата „ охрана на военни обекти“ на пазарния сегмент, на който се намираме;
* основната формула на модела е „договор към труд с определени финансови параметри и заплащане на труда, съобразно всички нормативни документи“.

Финансовата стратегия има за цел да помогне за решаването на въпроси, свързани с самоопределянето на организацията като субект на търговска дейност, получаване на необходимите финансови средства за развитие и оптимизиране на бизнес модела за адаптиране на фирмата към влиянието на определени пазарни и социални фактори. По своето съдържание стратегията се свързва с оптимизирането на дълготрайните активи на дружеството, разпределението на печалбите, изчисленията на задълженията, данъците, инвестиционната политика и търсенето на ефективни ценови механизми. Стратегията на „МОБА“ ЕООД е насочена към развитие и стабилизиране на т. нар. ***„ за фирмен растеж“.***

Съдържанието на основните елементи на бизнес модела и финансовата стратегия за периода 2020 г. – 2022 г. са следните:

* Разширяване и допълнение на предмета на дейност на търговското дружество като внос износ на продукти, свързани с отбраната, след получаване на съответните лицензии, регистрации или разрешения от компетентните органи.
* Създаване на „охраняеми паркинг зони“ на територии на освободени войскови имоти с отпаднала необходимост.
* Разширяване на обема на оперативната дейност, чрез поемането на обекти за охрана от структурата на министерството на отбраната и военните формирования на Българската армия, съгласно открита процедура „Ин Хаус“ от ЗОП.
* Създаване на Център за подготовка и обучение на охранителния персонал на дружеството, както и на други външни фирми. Обучението и издаването на удостоверение за лицензиран охранител се заплащат по съответните тарифи от обучаемите.

**Отговорности на ръководството.**

Според българското законодателство ръководството следва да изготвя финансов отчет за всяка финансова година, който да дава вярна и честна представа за имущественото и финансово състояние на дружеството към края на годината, както и за получения финансов резултат и промяната в паричните потоци за годината в съответствие с Националните счетоводни стандарти.

Ръководството потвърждава, че е прилагало последователно адекватна счетоводна политика и ***при съставянето на финансовия отчет към 31 декември 2019 г. е спазен принципът на предпазливостта при оценка на активите, пасивите, приходите и разходите.***

Ръководството на търговско дружество „МОБА“ ЕООД потвърждава, че се е придържало към действащите счетоводни стандарти и финансовите отчети са съставени на принципа на действащо предприятие, което е отговорно за коректното водене на счетоводните регистри за целесъобразното управление на активите и за предприемането на необходимите мерки за избягването и откриването на евентуални злоупотреби и други нередности.

**ГЛАВЕН СЧЕТОВОДИТЕЛ:** **УПРАВИТЕЛ НА „МОБА“ ЕООД:**

(САШКА НАЙДЕНОВА) (НИКОЛАЙ НАКОВ)

**гр. София**

**21.04.2020 г**.